XANEIRO 2020 – CONVOCATORIA PROCESOS SELECTIVOS QUENDA PROMOCIÓN INTERNA VACANTES CONTIDAS NA OEP DE 2017, E PUBLICIDADE BASES XERAIS E ESPECÍFICAS – Portal de Transparencia Cambados\nXANEIRO 2020 – CONVOCATORIA PROCESOS SELECTIVOS QUENDA PROMOCIÓN INTERNA VACANTES CONTIDAS NA OEP DE 2017, E PUBLICIDADE BASES XERAIS E ESPECÍFICAS\nPolo que se convocan procesos selectivos e se da publicidade ás Bases xerais e específicas reguladoras da convocatoria dos procesos selectivos para a cobertura en quenda de promoción interna de diferentes vacantes contidas na OEP de 2017\nA Xunta de Goberno Local, en sesión que tivo lugar o 19 de decembro de 2019, prestou aprobación ás Bases xerais e específicas reguladoras da convocatoria dos procesos selectivos para a cobertura en quenda de promoción interna de diferentes vacantes contidas na OEP de 2017.\nMediante Resolución da Alcaldía do 20.12.2019 convocáronse procesos selectivos para a cobertura en quenda de promoción interna para a cobertura das prazas vacantes da OEP de 2017 que a continuación se sinalan:\nOs procesos selectivos réxense polas bases xerais e específicas reguladoras aprobadas pola Xunta de Goberno Local con data 19.12.2019, cuxo teor literal se transcribe a continuación:\nBASES XERAIS REGULADORAS DA CONVOCATORIA DOS PROCESOS SELECTIVOS PARA A COBERTURA, EN QUENDA DE PROMOCIÓN INTERNA, DE DIFERENTES VACANTES CONTIDAS NA OEP DE 2017 DO CONCELLO DE CAMBADOS.\nAs presentes bases teñen como obxecto a regulación xeral da convocatoria dos procesos selectivos para a cobertura, en quenda de promoción interna, das vacantes de persoal funcionario orzamentadas e previstas na plantilla de persoal deste Concello, que teñen sido obxecto de inclusión na OEP do exercicio 2017, e que a continuación se relacionan; con indicación, asemade, da clasificación profesional e praza de ocupación previa esixidas para poder participar. Unha convocatoria que implicará o desenvolvemento de procesos de promoción interna de funcionarización, ao amparo do previsto, ao respecto, na RPT do Concello, así como nas previsións normativas de aplicación (nomeadamente, a disposición transitoria segunda do TRLEBEP e disposición transitoria primeira da LEPG); e nos que, polo tanto, a convocatoria e participación se abrirá ao persoal laboral fixo municipal que cumpra cos requisitos sinalados a continuación, na base cuarta e nas respectivas bases específicas.\nAsí, á vista do anteriormente exposto, o ámbito subxectivo da convocatoria se restrinxirá ao persoal do Concello coa condición de persoal laboral fixo que ocupe as prazas e pertenza aos grupos de clasificación profesional sinalados no cadro seguinte; sen prexuízos dos restantes requisitos de participación que se indican na base cuarta e nas respectivas bases específicas:\nA convocatoria, xunto co texto íntegro da bases xerais e específicas reguladoras, serán obxecto de publicación no Boletín Oficial da Provincia (BOP), no taboleiro de anuncios e na páxina web municipais. Ademais, tamén se realizara, posteriormente, un anuncio desta convocatoria no Diario Oficial de Galicia (DOG) e no Boletín Oficial do Estado (BOE), con referencia á previa publicación no BOP. Os restantes e sucesivos anuncios inseriranse só no BOP, no taboleiro de anuncios e na web municipal (agás os dos nomeamentos finais, cuxa publicidade se realizará, tamén, no DOG).\nTERCEIRA.—Réxime normativo aplicable\nEsta convocatoria e os correspondentes procesos selectivos rexeranse polas disposto nas presentes bases xerais, así como nas respectivas bases específicas; e, en todo o non previsto nas mesmas, pola seguinte normativa:\na.—Disposición transitoria segunda do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público.\nb.—Lei 30/1984, do 2 de agosto, de medidas para a reforma de función pública, na redacción dada a este pola Lei 62/2003, do 30 de decembro, de medidas fiscais, administrativas e de orde social.\nc.—Lei 7/85, do 2 de abril, reguladora das bases do réxime local.\nd.—Lei 2/2015, do 9 de abril, do Emprego Público de Galicia (LEPG).\ne.—Lei 5/1997, do 22 de xullo, de Administración local de Galicia.\nf.—Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril.\ng.—Real Decreto 896/ 1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local.\nh.—Lei 39/2015, de 1 de outubro, do Procedemento Administrativo Común das Administracións Públicas\ni.—Lei 40/2015, de 1 de outubro, do Réxime Xurídico do Sector Público\nk) Adicional e supletoriamente, en todo o non previsto nas bases reguladoras e na antedita normativa, polo previsto no Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado.\nPara poder tomar parte nos respectivas convocatorias e procesos selectivos, os/as aspirantes deberán reunir, antes do remate do prazo de presentación de solicitudes de participación, os requisitos xerais, e básicos, que deseguido se relacionan (e sen prexuízo daqueloutros específicos que, de ser o caso, se puideran fixar para cada praza concreta nas respectivas bases específicas);\nb) Ter a condición de funcionario de carreira ou persoal laboral fixo (para os supostos de funcionarización) ao servizo do Concello de Cambados, e ocupar as prazas e pertencer ao grupo/subgrupo de clasificación que, segundo o disposto na base primeira para cada unha das vacantes obxecto de convocatoria, resultan esixibles para poder participar no respectivo proceso de promoción interna.\nc) Ter prestado servizos efectivos, no Concello de Cambados, baixo a condición de persoal funcionario de carreira ou laboral fixo (para os supostos de funcionarización), durante cando menos dous anos no grupo/subgrupo de clasificación profesional dende o que, segundo o disposto na base primeira e apartado anterior, se habilita a promoción.\nd) Estar en posesión, ou en condicións de obtelo na data na que remate o prazo de presentación de solicitudes, do título que, para cada tipoloxía de vacante, se fixa nas respectivas bases específicas; e tendo en conta que ao tratarse dun suposto de acceso ao grupo profesional C, tamén poderá participar aquel persoal municipal que, carecendo da titulación esixida, acredite unha antigüidade mínima de dez anos no subgrupo de pertenza e dende o que promociona, ou ben teña unha antigüidade mínima de cinco anos e supere os cursos de formación que, de ser o caso, se determinen ao efecto.\ne) Non ter sido separado, mediante expediente disciplinario, do servizo en ningunha Administración Pública ou nos órganos constitucionais ou estatutarios das Comunidades Autónomas (CCAA); nin estar na situación de inhabilitación absoluta ou especial para o desempeño de empregos ou cargos públicos por resolución xudicial.\ng) Non superar a idade de xubilación forzosa.\nh) Estar en posesión do nivel de CELGA, ou equivalente, que para cada tipoloxía de praza se determina nas respectivas bases específicas (ou estar en condicións de obtelo antes do remate do prazo de presentación de instancias).\nEn todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o coñecemento da Lingua Galega requirida nas convocatorias específicas de cada unha das prazas, ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, e que cualificará ao/á aspirante como apto ou non apto.\nQUINTA.—Presentación de solicitudes\nAs solicitudes/instancias para tomar parte no proceso selectivo presentaranse, conforme ao modelo que figurará como anexo das respectivas bases específicas, no rexistro xeral do Concello, en horario de atención ao público, e no prazo de vinte (20) días hábiles contados a partir do día seguinte ao da publicación do anuncio da respectiva convocatoria no BOE. Igualmente, as ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo).\nXunto coa dita solicitude/instancia (que deberá incluír, tamén, declaración responsable do cumprimento dos requisitos de participación), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada:\nb) Título requirido para acceder ao proceso selectivo, con arranxo ao sinalado nas respectivas bases especificas e no apartado d) da base anterior.\nc) Acreditación documental de posuír, de ser o caso, os carnés de conducir ou profesionais requiridos, segundo o sinalado nas respectivas bases específicas.\nd) Acreditación documental de posuír, de ser o caso, o coñecemento da lingua galega requirido, segundo sinalado nas respectivas bases especificas .\ne) Certificado médico, asinado por un colexiado en exercicio, no que conste/se acredite, expresamente, que teñen a capacidade funcional necesaria para o desempeño das funcións e tarefas correspondentes.\nf) Relación de méritos acompañada dos xustificantes acreditativos dos mesmos.\ng) Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou outro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, de ser o caso, se precisaran algún tipo de adaptación nas probas a desenvolver.\nO cumprimento dos requisitos de participación sinalados nos puntos b) e c) da base cuarta serán acreditados, de oficio, por parte da Administración, mediante a correspondente certificación expedida pola Secretaría do Concello ou aqueloutros funcionarios/as municipais habilitados ao efecto.\nSEXTA.—Dereitos de exame\nO tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (nomeadamente, artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes):\n— 3 Vogais.\nOs membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran as ditas circunstancias.\nOs membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva).\nNOVENA.—Comezo e criterios xerais do desenvolvemento do proceso selectivo\nO resultado da fase de concurso farase público mediante anuncio no taboleiro de edicto e na páxina web municipais, antes de iniciarse a fase de oposición; nel figurará a puntuación obtida na devandita fase. Igualmente, en dito anuncio tamén se fixará a data, hora e lugar de celebración do primeiro exercicio da fase de oposición. Os sucesivos anuncios sobre puntuación e realización das probas da fase de oposición, así como aqueloutros anuncios que poidan proceder, efectuarase no taboleiro de edictos e na web municipais.\nOs exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos).\nO sistema selectivo empregado será o concurso-oposición; debendo desenvolverse, con carácter previo, a fase de concurso.\nDÉCIMO PRIMEIRA.—Desenvolvemento do proceso selectivo\nO desenvolvemento do concurso- oposición rexerase polas seguintes normas:\n1.—Fase de concurso.—O concurso, que se realizará con carácter previo á fase de oposición, consistirá na valoración dos méritos alegados e adecuadamente acreditados polos aspirantes admitidos no proceso, con arranxo aos criterios sinalados nas presentes bases.\nA fase de concurso en ningún caso terá carácter eliminatorio, pero a puntuación nesta fase sumarase á obtida nos exercicios da fase de oposición (sempre que se teñan superado), determinándose así a puntuación final. En todo caso, a puntuación da fase de concurso non poderá superar o 40% da puntuación total máxima que se poida acadar polo conxunto do proceso selectivo (oposición máis concurso).\nNa fase de concurso serán obxecto de valoración os seguintes aspectos/méritos, ata unha puntuación total máxima de 40 puntos; e referidos/computables, todos eles, ata a data da publicación da convocatoria no BOE:\na) Experiencia profesional.—A experiencia profesional valorarase, para todos os procesos selectivos a desenvolver, con arranxo aos criterios a continuación sinalados, e ata un máximo de 30 puntos:\n— Por servizos prestados, no Concello de Cambados, na praza dende a que se habilita a promoción, xa sexa coa condición de persoal funcionario carreira ou laboral fixo (nos supostos de funcionarización); a razón de 0,25 puntos por cada mes completo de servizos.\nPara a acreditación da dita experiencia profesional deberase achegar certificación de servizos prestados, expedida pola Secretaría do Concello ou órgano e/ou funcionario/a municipais habilitados ao efecto; na que se deberán indicar, de forma clara e concreta, os períodos de tempo de prestación de servizos. Debendo achegarse, xunto á mesma, unha certificación de vida laboral actualizada expedida pola Administración da Seguridade Social, onde consten os períodos alegados como experiencia profesional.\nb) Formación específica/complementaria relacionada, ata un máximo de 10 puntos.—Serán obxecto de valoración os cursos/accións formativas directamente relacionadas coas funcións e perfil profesional propios da praza obxecto de cobertura, así como os relativos a prevencións de riscos laborais e igualdade; e sempre que teñan sido convocados, impartidos ou homologados con arranxo aos criterios sinalados a continuación.\nAsí, deberán ter sido convocados, impartidos ou homologados polo Instituto Nacional de Administración Pública, Escola Galega de Administración Pública ou Academia Galega de Seguridade Pública (AGASP); no marco dos Acordos de Formación para o Emprego das Administracións Públicas (e sucesivos acordos de formación continua nas administracións públicas); no marco dos plans anuais de formación do Concello ou a Deputación, sempre que o certificado de asistencia o expidan estas entidades; polos colexios profesionais correspondentes, por razón de materia; ou por aqueloutros organismos/centros ou axentes promotores recoñecidos/homologados para a formación do persoal ao servizo do sector público.\nTamén se valorarán os cursos impartidos polo Servizo Público de Emprego Estatal (SEPE) ou organismo que o substitúa nas distintas comunidades autónomas, sempre que teñan relación directa coas funcións da vacante á que se aspira. Así mesmo, tamén poderán avaliarse os impartidos por outros organismos oficiais competentes para impartir os cursos propios de cada oficio, e os derivados dos acordos nacionais de formación continua (FORCEM) impartidos por sindicatos ou confederación de empresarios, sempre e cando teñan relación coas funcións da vacante obxecto de convocatoria.\nPara a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias debidamente cotexadas).\nNon serán obxecto de valoración a asistencia a xornadas, seminarios, simposios ou similares. No caso de que a duración só se estableza por créditos e non por horas, cada crédito equivalerá a 10 horas.\nNos documentos acreditativos da realización dos cursos/accións formativas deberá constar a data de realización dos mesmos, a súa duración (en horas), así como o temario/materias impartidos (agás en supostos de cursos monográficos); de non figurar/acreditarse ditos extremos, non serán obxecto de valoración.\nValoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado.\n2.—Fase de Oposición.—Agás que por disposición legal, regulamentaria ou nas bases específicas se dispoña outra cousa, a fase de oposición constará de dous (2) exercicios (ao marxe da proba de galego, nos casos en que proceda); sendo ambos de carácter obrigatorio e eliminatorio.\nO primeiro exercicio realizarase, para todas as vacantes convocadas, baixo a modalidade de proba escrita tipo test, e referido ás materias contidas no temario que se incorpore nas respectivas bases específicas.\nO segundo exercicio consistirá, tamén para todas as prazas, no desenvolvemento dunha proba de tipo práctico.\nNo exercicio práctico o órgano de selección poderá propoñer a realización de casos prácticos que se adecúen ao previsto, ao efecto, nas bases específicas de cada convocatoria, e sempre que estean relacionados coas materias do temario específico a incorporar nas ditas bases. Así, este exercicio práctico consistirá nunha proba de desenvolvemento material das habilidades operativas e coñecementos prácticos dos aspirantes, adecuada ao nivel de titulación e funcións da praza, con arranxo á particularidades que se poidan prever nas respectivas bases específicas. En todo caso, os criterios de resolución/solución dos casos prácticos, así como da súa avaliación/puntuacións, deberán ser fixados polo órgano de selección antes de iniciarse o exame e constar na correspondente acta.\nA forma concreta de realización/presentación dos exercicios da fase de oposición será acordada polo órgano de selección en cada caso, en función das características da praza e do previsto, ao efecto, nas respectivas bases específicas da convocatoria.\nCada un dos dous exercicios, tanto os teóricos como os prácticos, cualificaranse con un máximo de 30 puntos, quedando eliminado o aspirante que non obteña un mínimo de 15 puntos en cada un deles; correspondendo ao Tribunal determinar cal é o nivel de coñecementos mínimos necesarios para obter esta puntuación.\nAsí mesmo, para aqueles aspirantes que non acrediten estar en posesión do nivel CELGA (ou equivalente) que se determine en cada unha das convocatorias específicas, ou equivalente, ou estar en condicións de obtelo antes do remate do prazo de presentación de instancias, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/á aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto.\nNaqueles exercicios nos que sexa preciso establecer unha orde de actuación dos/as aspirantes, seguirase a orde alfabética e criterios aplicables ao efecto que, para o ano en curso, teña aprobado a Xunta de Galicia en relación á orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente.\nSegundo os grupos/subgrupos de clasificación profesional das vacantes a cubrir, o número de temas a incluír, nas respectivas bases específicas, será, como mínimo, o seguinte:\n— Subgrupo C2: 8 temas\n3. Cualificación definitiva.—A puntuación final obterase sumando as puntuacións acadadas na fase de oposición e a obtida na fase de concurso.\nPara a superación do proceso e, polo tanto, optar á cobertura das vacantes ofertadas, o/a aspirante deberá ter superado os exercicios da fase de oposición; de non cumprir con esta esixencia, ningún dos aspirantes, o proceso será declarado deserto.\nNo caso de empate na puntuación total obtida polos/as aspirantes, e que resulte necesario desfacer dito empate, por existir máis aspirantes aprobados que vacantes a cubrir, terase en conta, prioritariamente, a puntuación obtida na fase de oposición. En caso de que persista o empate, atenderase á orde alfabética e criterios aplicables ao efecto que, para o ano en curso, teña aprobado a Xunta de Galicia en relación á orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente.\nDÉCIMO SEGUNDA.—Finalización do proceso selectivo\nRelación de aprobados e nomeamento dos/as aspirantes seleccionados.—Finalizado o proceso selectivo, o Tribunal fará pública (mediante anuncio no taboleiro de edictos e páxina web municipais) a puntuación final total dos/as candidatos/as que teñan superado o proceso selectivo. Propoñendo, asemade, o nomeamento como funcionarios de carreira daqueles que, en igual número ás vacantes convocadas, e en atención á puntuación acadada, proceda seleccionar (proposta que se elevará á Alcaldía, para que, con arranxo ás competencias recoñecidas ao efecto, proceda o resolver o ditos nomeamentos ou contratacións).\nSe dentro do prazo indicado (agás nos casos de forza maior, debidamente motivados e que deberán ser apreciados e estimados, potestativamente, pola Alcaldía), os aspirantes seleccionados non presentaran a documentación requirida, ou da mesma se deducira que non reunirían os requisitos esixidos, non poderán ser nomeados, e quedarán anuladas todas as súas actuacións, sen prexuízo das responsabilidades en que puidera incorrer por falsidade; debendo propoñerse, por parte da Alcaldía, o nomeamento do aspirante que ocupe o primeiro lugar (por orde de puntuación) na relación complementaria de aspirantes que tiveran superado o proceso selectivo e non foran inicialmente seleccionados para a cobertura das vacantes convocadas.\nOs nomeamentos como funcionarios de carreira nas prazas obxecto de convocatoria serán obxecto de publicación no taboleiro de editos e páxina web municipais, así como no BOP e no DOG.\nDÉCIMO TERCEIRA.—Incidencias e réxime de recursos\nEn todo o non previsto nas presentes bases xerais, así como das respectivas bases específicas, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases.\nA presente bases, as respectivas convocatorias e bases específicas e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto.\nI.—BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA, E POR PERSOAL FUNCIONARIO DE CARREIRA, DUNHA (1) VACANTE DE ENCARGADO/A DE OBRAS E SERVIZOS\nPRIMEIRA.—Obxecto e características da convocatoria\nProcédese a convocatoria do proceso selectivo para cobertura, en quenda de promoción interna para funcionarización, e mediante persoal funcionario de carreira, dunha (1) vacante de encargado/a de obras e servizos, pertencente á clase de persoal de oficios da subescala de servizos especiais da escala de administración especial, grupo C e subgrupo C2, orzamentada e prevista na plantilla de persoal do Concello de Cambados, e que ten sido obxecto de inclusión na OEP do exercicio 2017; a cal estará dotada coas retribucións básicas propias do seu grupo de clasificación e coas complementarias asignadas ao posto de adscrición correspondente, segundo o disposto na RPT vixente no Concello.\nEstablécese como sistema selectivo o concurso- oposición.\nTERCEIRA.—Condicións dos/as aspirantes\nOs/as aspirantes que desexen participar neste proceso selectivo deberán cumprir e acreditar as condicións xerais e básicas sinaladas na base cuarta das bases xerais, nos termos e cos criterios indicados ao efecto. Así, e ao marxe das restantes condicións xerais e básicas sinaladas na base cuarta das bases xerais, os/as aspirantes deberán posuír, ao día de finalización do prazo de presentación de solicitudes;\n• A condición de persoal laboral fixo ao servizo do Concello de Cambados ocupante dunha praza de operario de servizos clasificada dentro da A.P.; e cunha antigüidade mínima de dous anos no dito grupo de clasificación profesional.\n• Ademais, e con arranxo ás condicións xerais sinaladas na dita base cuarta das bases xerais, os/as aspirantes tamén deberán estar en posesión do título Graduado en Educación Secundaria Obrigatoria (E.S.O) ou equivalentes; así como do nivel CELGA 3, ou equivalentes (tamén poderá participar aquel persoal municipal que, carecendo da titulación esixida, acredite unha antigüidade mínima de dez anos no grupo de pertenza e dende o que promociona, ou ben teña unha antigüidade mínima de cinco anos e supere os cursos de formación que, de ser o caso, se determinen ao efecto).\n• Os/as aspirantes tamén deberán de estar en posesión do carné de conducir B1\nOs/as aspirantes que non acrediten o dito nivel de CELGA 3, ou equivalentes, ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega conforme ao estipulado no apartado II da base cuarta.\nCUARTA.—Desenvolvemento do proceso selectivo\n1.—Fase de concurso.—a) Experiencia profesional.—A experiencia profesional acreditada conforme ao estipulado no apartado 1.a) da base décimo primeira das bases xerais, puntuarase de acordo ao seguinte baremo, e ata un máximo de 30 puntos:\n— Por servizos prestados no Concello de Cambados como persoal laboral fixo en prazas de operario/a de servizos, ou equivalentes, e pertencentes á A.P. (ou grupo profesional equivalente); a razón de 0,25 puntos por cada mes completo de servizos.\nb) Formación específica/complementaria relacionada, ata un máximo de 10 puntos.—Só se valorarán as accións formativas directamente relacionados cas funcións e perfil profesional propios da praza obxecto de convocatoria, conforme ao estipulado, ao efecto, no apartado 1.b) da base décimo primeira das bases xerais. A valoración de dita formación realizarase conforme aos seguintes criterios e baremo:\n— Cunha duración inferior a 10 horas: 0,15 puntos\n2.—Fase de oposición.—Primeiro exercicio: De carácter obrigatorio e eliminatorio.—Consistirá en contestar por escrito un cuestionario tipo test, de 50 preguntas, máis 5 preguntas de reserva (toadas elas referidas as materias contidas no programa establecido no Anexo I), con 3 respostas alternativas e das cales só unha delas será a correcta. O Tribunal disporá dos medios que considere oportunos para garantir o anonimato dos aspirantes na realización do exercicio.\nO tempo máximo de duración deste exercicio será de 75 minutos.\nEste exercicio cualificarase de cero (0) a trinta (30) puntos, sendo necesario para superalo obter un mínimo de quince (15) puntos, correspondendo ao Tribunal determinar cal é o número de respostas correctas para alcanzar esta puntuación mínima e que se ten que corresponder necesariamente co 50% das respostas acertadas.\nSegundo exercicio: De carácter obrigatorio e eliminatorio.—Consistirá na superación dun ou varios supostos de carácter práctico, relacionado/s coas materias establecidas no temario que figura no Anexo I.\nO exercicio será determinado polo Tribunal inmediatamente antes da realización do mesmo. O tempo máximo para a realización do exercicio será o que estableza o Tribunal segundo a natureza do exercicio a realizar.\nA proba cualificarase de 0 a 30 puntos, debéndose obter unha puntuación mínima de 15 puntos para superalo.\nTerceiro exercicio: Para os/as aspirantes que non acrediten estar en posesión do nivel de coñecemento de galego requirido (CELGA 3 ou equivalente), ou estar en condicións de obtelo antes do remate do prazo de presentación de instancias. Exercicio que se desenvolverá e cualificará conforme ao establecido no apartado 2 da base décimo primeira das bases xerais.\nAs solicitudes/instancias para tomar parte no proceso selectivo presentaranse, conforme aos criterios e prazos sinalados na base quinta das bases xerais. Debendo realizarse, en todo caso, consonte o modelo que figurar como anexo II destas bases específicas, e no prazo máximo de vinte (20) días hábiles contados a partir do día seguinte ao da publicación do anuncio da convocatoria no BOE.\nSEXTA.—Réxime normativo supletorio\nEn todo o non previsto nas presentes bases específicas estarase ao disposto nas bases xerais das que derivan e ás que complementan (“BASES XERAIS REGULADORAS DA CONVOCATORIA DOS PROCESOS SELECTIVOS PARA A COBERTURA, EN QUENDA DE PROMOCIÓN INTERNA, DE DIFERENTES VACANTES CONTIDAS NA OEP DE 2017 DO CONCELLO DE CAMBADOS”), así como ao réxime normativo de aplicación e supletoriedade sinalado nas mesmas.\nANEXO I.—PROGRAMA PARA A FASE DE OPOSICIÓN\n1. Funcións e tarefas fundamentais dun encargado municipal de obras e servizos. Particularidades do Concello de Cambados, segundo RPT e Organigrama vixentes.\n2. Planificación de obras: Planificación xeral.\n3. Coordinación dos traballos/cometido de obras e servizos cos diferentes servizos municipais.\n4. Instalacións de servizos: Condicións xerais das obras.\n5. Rexistros e arquetas: Características das tapas. Protección de cercos e tapas de rexistro.\n6. Sinalización e balización das ocupacións con obras na vía pública: Criterios da aplicación. Características xerais de sinalización.\n7. Pasaxes permanentes: Concepto. Pavimentos.\n8. A Lei 31/95, do 8 de novembro de prevención de riscos laborais. Dereitos e obrigas dos traballadores. Delegados de Prevención e Comité Seguridade e Saúde Laboral. Recursos preventivos.\nANEXO II.—MODELO DE SOLICITUDE DE PARTICIPACIÓN NO PROCESO SELECTIVO\nD/Dª ………………………………………………………. con DNI nº ……………..………, domicilio a efecto de notificacións en ………………………………………………..……………………………………….. e con teléfono ………………….. e correo eléctrónico de contacto ………………………., solicita tomar parte na CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA PARA FUNCIONARIZACIÓN, E POR PERSOAL FUNCIONARIO DE CARREIRA, DUNHA (1) VACANTE DE ENCARGADO/A DE OBRAS E SERVIZOS; declarando, baixo a súa responsabilidade, que reúne os requisitos sinalados na base terceira das presentes bases, así como na base cuarta das bases xerais, que afirma coñecer. Achégase, a tal efecto, a seguinte documentación:\n1. DNI, pasaporte ou documento de identificación equivalente e acreditativo da nacionalidade do aspirante.\n2. Certificación acreditativa (expedida pola Secretaría do Concello ou ou aqueloutros funcionarios/as municipais habilitados ao efecto) do cumprimento dos requisitos de participación sinalados nos puntos b) e c) da base cuarta das bases xerais.\n3. Titulación requirida para a participación no proceso selectivo, nos termos sinalados na base terceira das bases específicas e cuarta das bases xerais.\n4. Acreditación documental de posuír o carné de conducir B1.\n5. Acreditación documental de posuír, de ser o caso, o coñecemento da lingua galega requirido, (CELGA 3); segundo sinalado na base terceira e apartado h) da base cuarta das bases xerais.\n6. Certificado médico asinado por un colexiado en exercicio no que conste/se acredite, expresamente, a capacidade funcional necesaria para o desempeño das funcións e tarefas correspondentes.\n7. Relación de méritos acompañada dos xustificantes acreditativos dos mesmos.\nCambados , a ………. de …………………….. de 2020\nII.—BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA, E POR PERSOAL FUNCIONARIO DE CARREIRA, DE DÚAS (2) VACANTES DE OFICIAL DE XARDINERÍA\nProcédese a convocatoria do proceso selectivo para cobertura, en quenda de promoción interna para funcionarización, e mediante persoal funcionario de carreira, de dúas (2) vacantes de oficial de xardinería, pertencentes á clase de persoal de oficios da subescala de servizos especiais da escala de administración especial, grupo C e subgrupo C2, orzamentadas e previstas na plantilla de persoal do Concello de Cambados, e que teñen sido obxecto de inclusión na OEP do exercicio 2017; as cales estarán dotadas coas retribucións básicas propias do seu grupo de clasificación e coas complementarias asignadas ao posto de adscrición correspondente, segundo o disposto na RPT vixente no Concello.\n• Os/as aspirantes tamén deberán de estar en posesión do carné de conducir B1.\nOs/as aspirantes que non acrediten o dito nivel de CELGA 3, ou equivalentes, ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega conforme ao estipulado no apartado II. da base cuarta.\n1.—Fase de concurso\na) Experiencia profesional.—A experiencia profesional acreditada conforme ao estipulado no apartado 1.a) da base décimo primeira das bases xerais, puntuarase de acordo ao seguinte baremo, e ata un máximo de 30 puntos:\nSó se valorarán as accións formativas directamente relacionados cas funcións e perfil profesional propios da praza obxecto de convocatoria, conforme ao estipulado, ao efecto, no apartado 1.b) da base décimo primeira das bases xerais. A valoración de dita formación realizarase conforme aos seguintes criterios e baremo:\n2.—Fase de oposición.—Primeiro exercicio: De carácter obrigatorio e eliminatorio.—Consistirá en contestar por escrito un cuestionario tipo test, de 50 preguntas, máis 5 preguntas de reserva (todas elas referidas as materias contidas no programa establecido no Anexo I), con 3 respostas alternativas e das cales só unha delas será a correcta. O Tribunal disporá dos medios que considere oportunos para garantir o anonimato dos aspirantes na realización do exercicio.\nTema 1. Funcións e tarefas máis importantes dun oficial xardineiro. Particularidades do Concello de Cambados, segundo RPT e Organigrama vixentes.\nTema 2. Céspede. Implantación do céspede. Preparación do terreo. Sementeira. Sementes e as súas clases, mesturas. Mantemento do céspede. Tipo de segas. Escarificados. Aireados.\nTema 3. Botánica aplicada á xardinería: A planta, conceptos xerais. A raíz, o talo, as follas e as flores. Clasificación das plantas. Nomenclatura. Plagas e enfermidades: Tratamento.\nTema 4. Maquinaria, útiles e ferramentas máis usadas na xardinería. Diferentes tipos de rego. Regos en xardíns e xardineiras.\nTema 5. Plantación de árbores, arbustos e sebes, dimensionado das fochas, época de plantación, entourado, apertura, preparación da focha, fertilización. Poda e cirurxía arbórea..\nTema 6. Solos, análise, emendas e correccións. Fertilizantes e substratos.\nTema 7. Conservación de zonas verdes: Conceptos xerais de conservación dunha zona verde. Calendario de conservación ao longo do ano.\nTema 8. A Lei 31/95, do 8 de novembro de prevención de riscos laborais. Dereitos e obrigas dos traballadores. Delegados de Prevención e Comité Seguridade e Saúde Laboral. Recursos Preventivos.\nD/Dª ………………………………………………………. con DNI nº ……………..………, domicilio a efecto de notificacións en ………………………………………….. e con teléfono ……………… e correo electrónico de contacto ………………………., solicita tomar parte na CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA PARA FUNCIONARIZACIÓN, E POR PERSOAL FUNCIONARIO DE CARREIRA, DE DÚAS (2) VACANTES DE OFICIAL DE XARDINERÍA; declarando, baixo a súa responsabilidade, que reúne os requisitos sinalados na base terceira das presentes bases, así como na base cuarta das bases xerais, que afirma coñecer. Achégase, a tal efecto, a seguinte documentación:\n4. Acreditación documental de posuír o carné de conducir B1\n7. Relación de méritos acompañada dos xustificantes acreditativos dos mesmos. Cambados, a ………. de …………………….. de 2020\nIII.—BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA, E POR PERSOAL FUNCIONARIO DE CARREIRA, DE DÚAS (2) VACANTES DE OFICIAL CONDUTOR/A\nProcédese a convocatoria do proceso selectivo para cobertura, en quenda de promoción interna para funcionarización, e mediante persoal funcionario de carreira, de dúas (2) vacantes de oficial condutor/a, pertencentes á clase de persoal de oficios da subescala de servizos especiais da escala de administración especial, grupo C e subgrupo C2, orzamentadas e previstas na plantilla de persoal do Concello de Cambados, e que teñen sido obxecto de inclusión na OEP do exercicio 2017; as cales estarán dotadas coas retribucións básicas propias do seu grupo de clasificación e coas complementarias asignadas ao posto de adscrición correspondente, segundo o disposto na RPT vixente no Concello.\n• Os/as aspirantes tamén deberán de estar en posesión dos carnés de conducir B1, C+E e CAP, ou equivalentes.\nl) Fase de concurso.—a) Experiencia profesional.—A experiencia profesional acreditada conforme ao estipulado no apartado 1.a) da base décimo primeira das bases xerais, puntuarase de acordo ao seguinte baremo, e ata un máximo de 30 puntos:\nTema 1. Funcións e tarefas máis importantes dun oficial condutor. Particularidades do Concello de Cambados, segundo RPT e Organigrama vixentes.\nTema 2. A inspección técnica de vehículos. O seu obxectivo e periodicidade.\nTema 3. Carga e descarga. Normas e prohibicións. Transporte de cargas especiais. Normativa.\nTema 4. O circuíto de carga de batería. Circuítos de iluminación do vehículo. Tipos e funcións. Diversos sistemas de engraxe. Descrición e aplicacións.\nTema 5. Seguros. Modalidades e as súas coberturas. Partes de sinistro.\nTema 6. Requisitos administrativos para a condución de vehículos automóbiles. Permisos de condución. A tarxeta de transporte.\nTema 7. Rede de vías e estradas que percorren o termo municipal de Cambados.\nD/Dª ………………………………………………………. con DNI nº ……………..………, domicilio a efecto de notificacións en ………………………………………………..……………………………………….. e con teléfono ………………….. e correo eléctrónico de contacto ………………………., solicita tomar parte na CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA PARA FUNCIONARIZACIÓN, E POR PERSOAL FUNCIONARIO DE CARREIRA, DE DÚAS (2) VACANTES DE OFICIAL CONDUTOR; declarando, baixo a súa responsabilidade, que reúne os requisitos sinalados na base terceira das presentes bases, así como na base cuarta das bases xerais, que afirma coñecer. Achégase, a tal efecto, a seguinte documentación;\n4. Acreditación documental de posuír os carnés de conducir B1, C+E e CAP\nIV.—BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA, E POR PERSOAL FUNCIONARIO DE CARREIRA, DUNHA (1) VACANTE DE OFICIAL DE MANTEMENTO\nPRIMEIRA.—Obxecto e características da convocatoria.—Procédese a convocatoria do proceso selectivo para cobertura, en quenda de promoción interna para funcionarización, e mediante persoal funcionario de carreira, dunha (1) vacante de oficial de mantemento, pertencente á clase de persoal de oficios da subescala de servizos especiais da escala de administración especial, grupo C e subgrupo C2, orzamentada e prevista na plantilla de persoal do Concello de Cambados, e que ten sido obxecto de inclusión na OEP do exercicio 2017; a cal estará dotada coas retribucións básicas propias do seu grupo de clasificación e coas complementarias asignadas ao posto de adscrición correspondente, segundo o disposto na RPT vixente no Concello.\nSEGUNDA.—Sistema de selección.—Establécese como sistema selectivo o concurso- oposición.\nTERCEIRA.—Condicións dos/as aspirantes.—Os/as aspirantes que desexen participar neste proceso selectivo deberán cumprir e acreditar as condicións xerais e básicas sinaladas na base cuarta das bases xerais, nos termos e cos criterios indicados ao efecto. Así, e ao marxe das restantes condicións xerais e básicas sinaladas na base cuarta das bases xerais, os/as aspirantes deberán posuír, ao día de finalización do prazo de presentación de solicitudes;\nTema 1. Funcións e tarefas máis importantes dun oficial mantemento. Particularidades do Concello de Cambados, segundo RPT e Organigrama vixentes.\nTema 2. Ferramentas máis utilizadas polas brigadas de obras, albanelería, electricidade, carpintería e fontanería. Características e aplicacións.\nTema 3. Conservación e mantemento de parques e xardíns: ferramentas utilizadas, podas e fertilización.\nTema 4.Os materiais da construción. Clases e aplicación.\nTema 5. Electricidade: Esquemas básicos de conexión.\nTema 6. Operacións básicas en traballos de albanelería, electricidade, fontanería, carpintería e pintura.\nTema 7. Mantemento dos centros escolares públicos.\nD/Dª ………………………………………………………. con DNI nº ……………..………, domicilio a efecto de notificacións en ………………………………………………..……………………………………….. e con teléfono ………………….. e correo electrónico de contacto ………………………., solicita tomar parte na CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA PARA FUNCIONARIZACIÓN, E POR PERSOAL FUNCIONARIO DE CARREIRA, DUNHA (1) VACANTE DE OFICIAL DE MANTEMENTO; declarando, baixo a súa responsabilidade, que reúne os requisitos sinalados na base terceira das presentes bases, así como na base cuarta das bases xerais, que afirma coñecer. Achégase, a tal efecto, a seguinte documentación;\nRECURSOS PROCEDENTES.—Contra este acordo, que pon fin á vía administrativa, poderá interpoñerse RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas , ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa.


Outeiro Grande | Patrimonio Galego\nAsentamento en Deza (comarca) e Lalín\nCatalogouno elixiovieites o Ago 5, 2016 • 12:32 a.m. • 2 Comments\nParroquia: Bermés (Santa María)\nEstrutura circular duns 50 metros de diámetro no lado oriental da Serra do Carrio que Antonio Presas define, en primeira hipótese, como un preasentamento castrexo e do cal realizou un informe no ano 2014 que foi entregado no concello de Lalín para ser remitido a Patrimonio e ser estudado en profundidade. Está a unha altitude de 705 m. e pola súa posición xeográfica domina visualmente unha ampla zona do val do Deza-Asneiro e a maior parte da conca do río Arnego, por iso os lados Norte e Leste de Outeiro Grande verten cara os afluentes do Arnego, mentres que, o resto do escoamento queda recollido pola rede de drenaxe do río Deza (arroio de Lamas).\nMorfoloxía: A forma deste posible precastro ou preasentamento castrexo obsérvase con relativa claridade na foto aérea de 1956, a modo de anel circular escuro sobre o substrato rochoso de cor clara.\nEn campo non resulta tan doado apreciar este anel pero hai tres aspectos moi importantes que testemuñan a súa existencia. Polo lado oeste do outeiro, de cara ás Brañas de Abonxo, pode observarse unha especie de gabia de forma curvada con sobreescavado pola parte externa que podía corresponder ao foxo exterior inicial, do que se sacou parte do material amontoado na muralla.\nA morfoloxía descrita, así coma toda a información desta ficha é parte do informe de Antonio Presas que podemos ler completo en comentarios a esta ficha, na parte inferior da páxina.\nInforme de Antonio Presas entregado no Concello de Lalín. Ano 2014\nAnterior Ben CulturalMuíño de marea do Cura Seguinte Ben CulturalEdificio de máquinas da Central Hidroeléctrica do Tambre\nOUTEIRO GRANDE, UN CASTRO POSIBLE (BERMÉS, LALÍN)\n1- DENOMINACIÓN LOCAL. Outeiro Grande\n2- ALDEA MÁIS CERCANA. Abonxo, ao NL, a unha distancia de 500 metros\n3- PARROQUIA. Santa María de Bermés\n4- CONCELLO. Lalín\n5- ALTURA. Aproximadamente uns 705 metros, segundo o Mapa Topográfico SIGPAC, 2014. (figs. 1, 2)\n6- CODIGO IDENTIFICACION. Sen catalogar\n7- EMPRAZAMENTO E SITUACION.\n7.1- Con relación ao medio físico.\nOuteiro Grande está situado no lado oriental da Serra do Carrio, que emerxe sobre a Comarca de Deza a modo de “monte illa” ou relevo residual, na divisoria Deza-Arnego. Pola súa posición xeográfica domina visualmente unha ampla zona do val do Deza-Asneiro e a maior parte da conca do río Arnego, por iso os lados Norte e Leste de Outeiro Grande verten cara os afluentes do Arnego, mentres que, o resto do escoamento queda recollido pola rede de drenaxe do río Deza (arroio de Lamas).\nO material xeolóxico de Outeiro Grande está formado por “ortoneis biotítico da Formación Rosende” ou simplemente ortoneis de Rosende (fig. 3), por ser nesta localidade onde se situou unha gran canteira para a explotación desta rocha como árido. Polo lado Leste de Outeiro Grande, en dirección NL-SO, atópase a “Falla Oriental do Carrio” entre Pena do Ouro e Cortegadela (Oleiros, Silleda) ao longo dunha distancia de 11,5 Km. Este importante accidente tectónico, que delimita a Serra do Carrio polo lado oriental, é aproveitado polo curso fluvial do arroio de Lamas ata a localidade de Vilar do Rio (parroquia de Bendoiro), onde describe un xiro de 90º para desembocar no río Deza, pero a falla, ao quedar a Serra do Carrio máis elevada, tamén serve de escalón natural para delimitar o lado NL de Outeiro Grande, que conta cunha protección natural importante (un espello de falla en forma de “faceta triangular”)\nUn aspecto importante a ter en conta é a complexidade litolóxica desta zona, porque de Leste a Oeste sucedénse, nun reducido espazo a modo de anel, varias formacións: ortoneis de Bermés, ortoneis do Carrio (caso de Pena do Ouro), ortoneis de Rosende (caso de Outeiro Grande) e zona granítica do Carrio, que culmina no alto de Penarredonda a 827 metros de altitude. Na foto aérea de 1956 (fig. 4) poden apreciarse líñas escuras (zonas con maior densidade de vexetación) de direción NNO-SSL que corresponden á dirección das capas rochosas (ortoneis de Rosende) e unha líña escura de forma circular que marcaría o trazado dunha estructura ou preestructura de adscrición posiblemente castrexa.\nOuteiro Grande atópase entre o dominio forestal do bosque atlántico caducifolio, dominado polas carballeiras de media altura (piso colino) e as formacións degradativas seriais de matogueira propiciadas polos aproveitamentos tradicionais do monte (rozado de toxos para elaboración de esterco, pastoreo con grandes rebaños de ovellas, estivadas para cultivo de centeo, incendios selectivos, etc.). A líña de contacto ager-saltus (labradíos-monte) sitúase na actualidade a 650 metros pero, durante a etapa da Cultura Castrexa, debía estar a 700 metros de altura. Tendo iso en conta o precastro de Outeiro Grande estaba na líña de contacto bosque-mato, é dicir, nun espazo neutro desde o que se podían dominar ámbolos dous medios (nin estaba dentro do frondoso bosque caducifolo nin dentro do dominio da vexetación de matogueira ou landa). Era un lugar prototipo para un asentamento castrexo ao estar nun punto de transición entre a serra e o fondo do val.\n7.2- Respecto das localidades actuais.\nO núcleo de poboación máis cercano a Outeiro Grande é a aldea de Abonxo, pero o acceso a este enclave vai desde Camiño Real (Bermés), seguindo a estrada Lalín-Cruces e desviándose á esquerda pola pista de acceso ás antenas do alto do Carrio (Penarredonda)\nPara o emprazamento deste posible precastro tivéronse, polo tanto, en conta as características topográficas (zona aplanada superior con rotura frontal de pendente, polo lado Leste, a causa da Falla Oriental do Carrio), as condicións ambientais (borde da zona boscosa), a orientación do terreo (orientación cara o nacente) e o condicionamento hidrolóxico (manantiais de auga cercanos e zona turbosa nas Brañas de Abonxo, tradicinalmente explotadas para o cultivo de cereais e produción de pasto).\nA forma deste posible precastro ou preasentamento castrexo obsérvase con relativa claridade na foto aérea de 1956 (fig. 4), a modo de anel circular escuro sobre o substrato rochoso de cor clara. Nesta época (ano 1956) predominaba a agricultura tradicional na que a sobreexplotación dos recursos proporcionados polo monte era un feito xeralizado. O Monte Carrio soportaba unha densa cabana gandeira (ovellas) que esquilmaba a vexetación e, por iso, se aprecian con claridade os brotes verdes (manchas escuras na foto) que persisten sobre o solo e non aparecen sobre as rochas (tonos claros).\nEn campo non resulta tan doado apreciar este anel pero hai tres aspectos moi importantes que testemuñan a súa existencia. Polo lado Oeste do outeiro, de cara ás Brañas de Abonxo, pode observarse unha especie de gabia de forma curvada (1) con sobreescavado pola parte externa (figs. 5, 6), que podía corresponder ao foxo exterior inicial, do que se sacou parte do material amontoado na muralla.\nNas ruínas da gabia aprecianse restos de paramento con pedras colocadas en líña coa cara plana cara o exterior (fig. 7). Outro aspecto importante é que estas pedras son de cantería (granito) (3) (figs. 8, 9) e non de ortoneis, que é a rocha do substrato de Outeiro Grande. En consecuencia a pedra do paramento, a cantería, foi traída da zona do Monte Carrio, por ser este un material máis fácil de traballar (máis branda co ortoneis e con planos de rotura e lizos máis abundantes). A distancia mínima entre Outeiro Grande e o stock granítico do Carrio é de 500 metros, pero sería un desprazamento “costa abaixo”.\nA nova pista do Parque Eólico corta estes restos de estructura (abombamento de terra e pedras) deixando á vista a ámbolos dous lados pedras de cantería soltas (derrumbes) sobre o rochedo metamórfico do outeiro (os ortoneis de Rosende).\nO estado actual deste posible precastro é lamentable por causa da construcción do parque eólico da Serra do Carrio, ao ser afectado por unha pista que o cortou en “trincheira” e coa colocación do primeiro aeroxenerador dentro do espazo de delimitación do posible preasentamento castrexo. Para a apertura do vial de acceso ao aeroxenerador empregouse dinamita e as explosións (fig. 10) contribuiron a deteriorar máis este espazo.\nOs incendios que padece a Serra, tamén son outro factor negativo para a súa conservación dado que, unha vez eliminada a vexetación, orixinanse grandes perdas de solo e iso contribúe á desaparición dos restos de gabia indicados. A erosión do solo tamén se viu incrementada durante o ciclo da agricultura tradicional ao ser este un sitio de cultivo de estivadas.\n10- ASPECTOS DIVERSOS\n– Este posible precastro non sería tido en conta de non ser polos desvelos do investigador Armando Vázquez, natural da parroquia de Bermés, quen leva indicado en varias das súas obras a probable existencia de dous castros nesa parroquia, sendo Outeiro Grande un deles. No ano 2002 tivo a valentía de enfrontarse á avasalladora GAMESA co apoio inicial das autoridades do concello de Lalín, pero non se atoparon probas suficientes que puxeran en evidencia a súa intuición e os responsables de demostrar a súa importancia patrimonial e histórica miraron para outro lado (“… aquí no se aprecian restos de ningún castro”.), para o lado dos que viñan arrasando impunemente con todo.\n– Outro aspecto a ter en conta e a desaparición da pedra de cantería que debía haber nos paramentos da base da muralla, muralla que, posiblemente, nunca chegara construirse na súa totalidade, porque os seus constructores elixiron outros lugares, como ben podía ser o castro de Palmou, situado ao Leste de Outeiro Grande, a unha distancia, en liña recta, de 1.600 metros. De haber existido unha reserva importante de pedra de cantería neste outeiro todo parece indicar que foi levada para as construccións rurais (“… se temos a pedra xunta non temos porque arrincala no monte, para iso está xa aí …”), segundo sucedeu en todas partes ao longo do tempo.\n– En Outero Grande viviron os mouros e cando morrían enterrábanos alí ao lado poñéndolles por encima un montón de terra (lenda contada por un veciño de Castro de Meixome no ano 1976).\n– No Monte Carrio estiveron os “fauciosos” e, alí, tiñan construída unha especie de fortaleza, da que se conservan restos dos muros (contado por un veciño de Castro de Meixome no ano 1976).\n12- MATERIAL ARQUEOLOXICO\nNon hai constancia de aparición de restos arqueolóxicos (cerámicas, muiños de man, cantos rolados, anacos de barro, …) neste outeiro pero, a súa aparente esterilidade, non é razón suficiente para considerar o lugar como “monte raso sen interese algún”, segundo foi calificado en algúns informes oficiais. Daquela non se viron as débiles estucturas aquí descritas nin se tiveron, posiblemente, en conta as fotografías aéreas.\n– A primeira referencia bibliográfica aparece na obra “A Comarca do Deza” (1989) de Armando Vázquez e Daniel González. Nesta obra considérase a Outeiro Grande como un castro e moi cerca del atópanse varias mámoas.\n– No ano 1991, o investigador Armando Vázquez, natural da parroquia de Bermés, na obra “Lalín. La Tierra de Deza” (Guía Everest) sinala, novamente, a axistencia deste castro e a presenza cercana dun campo de mámoas.\n– Posteriormente, no ano 2008, Antonio Presas, nun traballo realizado para o concello de Lalín (“Os Castros de Lalín”, libro publicado polo Seminario de Estudos de Deza) considera a Outeiro Grande como un castro hipotético e así aparece referenciado nun cadro da obra co símbolo H (hipotético).\nLalín, 22 de xaneiro de 2014.\n14- APENDICE GRAFICO\nFigura 1. Localización de Outeiro Grande en Mapa SIGPAC, 2014.\nFigura 2. Localización de Outeiro Grande en foto SIGPAC, 2014. Dentro do círculo amarelo aprecianse manchas escuras discontinuas que seguen un trazado circular, especialmente no lado NO, atravesadas pola pista de acceso ao aeroxenerador.\nFigura 3. O ortoneis de Rosende ( ortoneis biotítico) é unha rocha metamórfica formada en contacto coa intrusión granítica da Serra do Carrio.\nFigura 4 (bis). Localización de Outeiro Grande, dentro do círculo, na foto aérea de 1956. Noténse as líñas escuras de dirección NNO-SSL correspondentes á estructura xeolóxica e a líña circular que as atravesa (posible estructura castrexa).\nFigura 5. Vista da “gabia” polo lado Oeste do outeiro. Pode observarse unha leve depresión (colmatada pola erosión) seguida dunha elevación abombada do terreo (muralla)\nFigura 6. Vista da seccción da base da muralla cun inapreciable foxo á esquerda, aproveitando un corte na mesma no ano 2006.\nFigura 7. Estas pedras debían pertencer ao paramento externo da muralla que se pretendía construír para protexer o castro polo lado máis desguarnecido, o lado Oeste, que enlaza co resto da Serra do Carrio.\nFigura 8. Pedras de cantería, transportadas para o paramento da muralla, segundo sea aprecia no corte aberto pola pista do parque eólico\nFigura 9. Outra vista das pedras de cantería empregadas para a construcción do paramento da muralla sobre a rocha base (ortoneis da Formación Rosende)\nFigura 10. Bloque de ortoneis separado da masa rochosa con potentes explosivos en Outeiro Grande.\nUn artigo sobre as estruturas circulares da Serra do Carrio en historiadegalicia.gal\ne Faro de Vigo


Por que non funciona FaceTime cando fago chamadas?\nIPhone e iPod Síntomas\nA función de chamada de video FaceTime é unha das características máis sinxelas e emocionantes das plataformas iOS e Mac. Como Apple gusta de demostrar, é tan sinxelo como tocar a icona de FaceTime cando fai unha chamada e de súpeto estás mirando á persoa coa que estás falando.\nPero e se non é tan sinxelo e non estás a ver nada? Cales son as causas comúns que impiden que FaceTime funcione?\nPor que FaceTime non funciona cando fai chamadas\nHai algúns motivos polo cal o botón FaceTime non se acende como activo, aparece como unha opción cando realiza unha chamada ou permítelle recibir chamadas:\nFaceTime debe estar activado. Para usar FaceTime, debe estar habilitado (se o activou cando configurou o dispositivo , non debería ter que preocuparse disto, pero se FaceTime non funciona, marque isto configuración). Fai isto tocando a aplicación Configuración . Desprácese ata FaceTime (ou teléfono en iOS 4). Deslice o control deslizante FaceTime a On / Green.\nFalta o número de teléfono ou o enderezo de correo electrónico : alguén non pode chamarlle se non ten un número de teléfono. FaceTime funciona do mesmo xeito. Debe ter un número de teléfono ou unha dirección de correo electrónico que a xente poida usar para chegar a configurar na configuración de FaceTime. Faino como parte da configuración do dispositivo, pero se esta información se elimina ou non está marcada, pode causar problemas. Vaia a Configuración -> FaceTime e asegúrese de ter un número de teléfono ou enderezo de correo electrónico ou ambos, marcado na sección "Pode ser alcanzado por Facetime At ". Se non o fai, engádeos.\nAs chamadas de FaceTime deben estar en Wi-Fi (só iOS 4 e 5) . Algunhas operadoras de telefonía non sempre permitiron que as chamadas de FaceTime sexan as súas redes (presuntamente porque unha videochamada requiriría moito ancho de banda e, como sabemos, AT & T ten algo dunha escaseza de ancho de banda ). Se non está conectado a unha rede Wi-Fi cando realiza a chamada, non poderá usar FaceTime. Isto non é verdadeiro se estás executando iOS 6 ou superior. Comezando con iOS 6, FaceTime funciona en 3G / 4G tamén, asumindo que o seu operador o soporta.\nA súa operadora debe soportalo : se está intentando facer unha chamada FaceTime a través de 3G ou 4G (en lugar de Wi-Fi), a operadora do seu teléfono debe soportar FaceTime. Os principais operadores fan, pero non todas as compañías telefónicas que venden o iPhone ofrecen FaceTime por móbil. Comprobe se o seu operador o soporta.\nDebe estar conectado a unha rede : se o dispositivo non está conectado a un wifi ou a unha rede móbil, non poderá usar FaceTime.\nAs chamadas deben estar entre dispositivos compatibles : se está a chamar a alguén nun iPhone anterior ou outro tipo de teléfono móbil, FaceTime non será unha opción para ti. A persoa que está chamando debe ter un iPhone 4 ou superior, un iPod touch de 4ta xeración ou máis recente, un iPad 2 ou máis recente ou un Mac moderno para poder usar FaceTime, xa que estes teñen unha cámara cara ao usuario para permitir a persoa que está chamando para ver e executar o software correcto. Non hai versión de FaceTime para Android ou Windows .\nOs usuarios poderían estar bloqueados (iOS 7 ou superior) : é posible bloquear os usuarios de chamadas e FaceTiming. Se non podes facer FaceTime a alguén ou non podes recibir as súas chamadas, é posible que teñasches bloqueado (ou viceversa). Vexa a Configuración -> FaceTime -> Bloqueado . Alí verás unha lista de quen cuxas chamadas bloqueaches. Se a persoa que quere FaceTime está aí, basta eliminalos da súa lista Bloqueada e estará listo para chatear.\nFalta a aplicación FaceTime: se a aplicación ou a función de FaceTime está completamente desaparecida do dispositivo, podería ser que a aplicación se desactivase mediante Restricións de contido . Para comprobar isto, vai a Configuración , logo pulse Xeral e toque Restricións . Se as restricións están activadas, busque as opcións FaceTime ou Camera (desactivar a cámara tamén desactiva FaceTime). Se se activa unha restrición para calquera, desactívao movendo o control deslizante a Branco / Desactivado.\nSe FaceTime non funciona cando usa a aplicación Teléfono , tamén pode probar a aplicación FaceTime independente que vén en iOS 7 ou superior.\nSe cumpre estes requisitos, debería poder realizar unha videochamada en pouco tempo. Se cumpre os requisitos e ningunha destas medidas axuda, pode ter outros problemas co seu teléfono ou conexión de rede que deben ser investigados.\nQue facer cando o teu iPhone non se conecte\nComo forzar o teu iPod nano a reiniciar despois dun accidente\nComo desfacerse fácilmente do iPhone Pantalla Branca da Morte\nComo solucionar un iPhone que non pode actualizar as aplicacións\nIPhone non se desactivará? Vexa como solucionar isto\nXestione un botón roto para iPhone\n¿Que facer cando o teu iPhone di Non SIM?\nO que cómpre facer se ves unha icona de batería vermella para iPhone\nAprende unha forma sinxela de corrixir Wi-Fi gris-out nun iPhone\nTop shooters de primeira persoa de Star Wars\n50 grandes artistas de concepto para inspirar e motivar\nGoogle Mashup - Que é un Mashup?\nOs mellores agasallos para iPhone para músicos\nComo mellorar a cámara do iPad\nComo atopar todo o correo dun remitente rápido no correo de Yahoo\nComo crear un efecto Fade Vignette suave\nCales son as opcións de correo IMAP de Mail.com?\n¿Que é a memoria de acceso aleatorio (RAM)?\nRatones sen fíos a prezos accesibles\n¿Que é i686 en Linux / Unix?\nXbox SmartGlass: o que é e como usalo\nOla mundo: o teu primeiro proxecto de framboesa Pi\nGuía de clientes de Twitter\nAgochar canles duplicados nun receptor DirecTV HD\nPyCharm - O mellor IDE de Python de Linux\n¿Que é un ficheiro DB?\nComo ordenar a súa Caixa de entrada de Outlook por conta de correo electrónico\nEngadir e xestionar fotos de Facebook\nComo editar mensaxes de correo electrónico recibidas en Mozilla Thunderbird\nAprenda a usar a función TRANSPOSE de Excel: flip Rows or Columns


Citas culturais e musicais para os próximos días\n28/08/2018 A música será unha das principais protagonistas dos próximos días dentro da programación cultural e de lecer do concello de Monforte. A axenda de actos é a seguinte: Venres, 31 de agosto Concerto de ROI CASAL -Son Galego, Son Cubano Praza da Compañía ás 22:30 horas Organiza e...\n21/08/2018 A rúa Cardenal acolle unha nova edición da Feira do libro de Monforte que se inaugurará o día 22 ás 19.00 h. coa actuación da Banda de Gaitas de Monforte e o pregón por conta do escritor Lois Diéguez. Ás 20.30 presentarase Museo Pazo de Tor. Guía Ilustrada, de Fernando Arribas e Antonio...\nMonforte de Lemos, máis aló da cidade\n17/08/2018 A cidade de Monforte de Lemos ten recursos patrimoniais e propostas culturais e de lecer para garantir que o visitante se manteña ocupado e entretido, pero a oferta turística da cidade amósanos outra cara de diferente beleza no resto do termo municipal. O audiovisual “Máis aló da...\n14/08/2018 Monforte de Lemos é unha cidade cada vez máis visitada, por ser o punto central desde o que moverse cara o resto da Ribeira Sacra e por acoller recursos monumentais de primeira orde. Monforte ao lonxe é fácilmente recoñecible polo perfil que lle outorga o monte de San Vicente co seu...\nFestas Patronais de Monforte do 11 ao 16 de agosto\n07/08/2018 Previo ás Festas Patronais desenvólvense as seguintes actuacións: Mércores 8 de agosto ás 22.30 h. na Praza de España. Actuación do Escobar Monfortino, Varela Xoves 9 de agosto ás 22.30 h. na Praza de España. Mago Lamas - Gala de Maxia (Actividade do programa CULTURA NO CAMIÑO , da...\nMonforte vístese de artesanía entre o 3 e o 7 de agosto\n02/08/2018 Este venres día 3 comeza na rúa Cardenal de Monforte unha nova edición de Artelemos. A mostra de artesanía organizada polo concello contará este ano con 27 postos (complementos de moda, marroquinaría, madeira e pizarra, coiro, olería de Gundivós, cerámica, obxectos de decoración, xoiaría...\n24/07/2018 O Festival 17° Ribeira Sacra celebra a súa segunda edición despois do éxito colleitado na primeira experiencia do 2017. Nesta ocasión amplíase a programación a dúas fins de semana, do 27 ao 29 de xullo e os días 4 e 5 de agosto. As actividades do festival distribúense por distintos...\nHorario para visitar o Museo de Arte Sacro\n16/07/2018 O Museo de Arte Sacro das Nais Clarisas atópase no convento de Santa Clara, fundado a mediados do século XVII por Catalina de la Cerda y Sandoval, esposa do VII Conde de Lemos, Pedro Fernández de Castro. O museo é un dos máis importantes de Monforte. A colección acolle esculturas,...\n05/07/2018 O Festival do Viño da Ribeira Sacra abrirase o sábado coa ViñoRuta do Miño, “Camiñando entre viñas” que sairá ás 9.30 do Parque dos Condes. @s participantes visitarán unha adega no Cabo do Mundo na que terán cata comentada e achegaranse ao viñedo, coñecerán tamén o Pazo de Arxeriz, a...\n05/07/2018 O Paseo do Malecón de Monforte acolle desde o venres 6 de xullo ata o día 8 o “Festival do Viño da Ribeira Sacra". A cita organizada polo Concello de Monforte de Lemos e o Consello Regulador da Denominación de Orixe Ribeira Sacra inaugurarase o día 6 ás 19.00 h. Se ben a apertura dos...


Cultura, en defensa da danza tradicional – Galicia 24 Horas\nCultura, en defensa da danza tradicional\nBy Redacción on 2 agosto, 2013 Comentarios desactivados en Cultura, en defensa da danza tradicional\nO conselleiro de Cultura, Educación e Ordenación Universitaria, Xesús Vázquez Abad, presentou una nova edición do programa de difusión do baile e da música tradicionais Danza 3, que este ano sairá ao encontro dos espectadores nas prazas e rúas de nove localidades a través doutras tantas actuacións protagonizadas por Cantigas e Agarimos de Santiago de Compostela, O Fiadeiro de Vigo e Xacarandaina da Coruña.\nComo explicou o conselleiro, estes tres grupos volven contar co respaldo de Cultura e Educación, a través da Axencia Galega das Industrias Culturais (Agadic), para desenvolver un ciclo que “contribúe a dignificar o baile galego mediante propostas únicas, adaptadas a cada ocasión e espazo, e que desprega ante os cidadáns a extraordinaria riqueza das nosas danzas, así como das músicas que as acompañan e do vestiario co que se escenifican”. Este é o espírito co que se pon en marcha a nova entrega de Danza 3 que, baixo o lema “Folclore na rúa”, busca transmitir ao público a esencia da nosa tradición a través de espectáculos tan coidados no artístico como respectuosos coas raíces.\nVázquez Abad detallou os aspectos máis destacados do programa, que se desenvolverá do 10 de agosto ao 22 de setembro e para o que se dispón, así mesmo, da colaboración dos concellos participantes. Acompañárono na presentación que tivo lugar na Cidade da Cultura de Galicia o director da Agadic, Jacobo Sutil, e os representantes destas agrupacións (Amparo Pérez, de Cantigas e Agarimos; Rafael Crespo, do Fiadeiro; e Ismael Marcos, de Xacarandaina), das que o conselleiro subliñou o seu “sobresaínte labor no ámbito da investigación, conservación e divulgación do baile e da música tradicionais”.\nAsí mesmo, lembrou que estas tres entidades, unidas como colectivo baixo as siglas XOC, son as impulsoras da proposta para lle solicitar á Unesco a declaración do baile galego como Patrimonio Cultural Inmaterial da Humanidade, ao tempo que lles reiterou o apoio do seu departamento a unha iniciativa que –asegurou– “entronca directamente co noso cometido institucional a prol da conservación e da promoción do legado cultural que compartimos todos os galegos”.\nO titular de Cultura e Educación amosouse convencido de que a nosa danza tradicional reúne as características necesarias para integrar a lista elaborada pola Unesco e, neste sentido, definiu o programa Danza 3 como unha excelente oportunidade para compartir coa cidadanía os argumentos que sustentan esta candidatura. “Como herdeiros dunha tradición folclórica secular, os galegos atopamos na danza popular unha das manifestación culturais máis arraigadas e que mellor define a nosa idiosincrasia como pobo”, afirmou, ao tempo que gabou o traballo das asociacións, agrupacións, escolas e demais entidades que manteñen vivo “este vizoso patrimonio inmaterial, tan rico en temáticas, movementos e ritmos”.\nCada un destes grupos de baile e música ofrecerá un total de tres funcións no marco deste ciclo, que dará comezo o vindeiro 10 de agosto coas presentacións de Cantigas e Agarimos en Celanova e Xacarandaina na Laracha. A agrupación compostelá actuará ademais en Marín (8 de setembro) e no Barco de Valdeorras (13 de setembro), mentres que Xacarandaina o fará tamén en Betanzos (24 de agosto) e en Vilalba (31 de agosto). Pola súa banda, O Fiadeiro representará os seus espectáculos en Ponteareas (7 de setembro), Redondela (22 de setembro) e nunha terceira localidade pendente de confirmación.\nEn cada unha destas citas, as agrupacións exhibirán a pé de rúa unha mostra do seu amplo repertorio nunha proposta artística preparada especialmente para cada espazo e a través da que se buscará implicar o público asistente, de xeito que cada un destes espectáculos será único, espontáneo e persoal.\nCantigas e Agarimos, O Fiadeiro e Xacarandaina veñen colaborando desde hai unha década en distintas entregas de Danza 3, para as que contaron co apoio de diferentes administracións públicas. As tres entidades traballan, desde a súa fundación, coa música e o baile tradicionais como materias primas a partir das que constrúen experiencias visuais e sonoras para o público actual, contribuíndo deste xeito á divulgación dunha parte esencial da cultura de Galicia e do seu patrimonio inmaterial.\nCultura, en defensa da danza tradicional added by Redacción on 2 agosto, 2013


Deprecated: Function create_function() is deprecated in /customers/0/2/0/fillosdebreogan.com/httpd.www/wp-includes/pomo/translations.php on line 208 Fillos de Breogán » A Liga, 2 puntos máis preto para os Fillos de Breogán\nA Liga, 2 puntos máis preto para os Fillos de Breogán\nA Liga Galega de Fútbol Gaélico está moito máis preto para os Fillos de Breogán logo da grande e sufrida vitoria por 5-7 (22) 3-10 (19)\nO partido que se viviu onte no Campo das Mariñas de Sada foi dunha igualdade máxima: desde o comezo quedou claro que tanto os breoganeiros como os estradenses ían vender cara a súa derrota.\nO 11 branquiazul saíu máis conectado nos primeiros instantes e ao pouco do comezo xa marcaron distancias grazas a que Víctor aproveitou un erro de saque do exbreoganeiro Mancu. Con todo, os Irmandinhos foron medrando en acerto co paso dos minutos e conseguiron achegarse aos Fillos até colocaren as táboas ao remate da primeira media hora de partido.\nTras o descanso, ao que se chegou cun 2-3 (9) / 2-3 (9), os estradenses fixéronse fortes e medraron a intensidade das súas accións, tanto en ataque e, sobre todo, en defensa. Isto valeulles para sacar do partido aos Fillos de Breogán e deixalos a 2 puntos de distancia tras unha grande xogada de Corba que semellaba definitiva.\nCon todo, un tiro a paus de Caolan cando xa semellaba que non quedaba tempo para máis deulles os azos necesarios aos Fillos para non rendérense e continuaren loitando até o final, aproveitando que os estradenses confiaron as súas opcións en botárense atrás. Deste xeito, xa no tempo engadido, un gol de Fariñas serviu para darlle a volta ao marcador xusto cando máis doe para calquera equipo.\nA vitoria dos Fillos de Breogán soubo moito mellor se temos en conta a inesperada derrota de Estrela Vermellha fronte aos Herdeiros de Dhais. Os breoganeiros encabezan a clasificación con 5 vitorias en 5 partidos, sacándolle 2 puntos a Irmandinhos e a Estrela Vermelha, ambos cun partido máis.\nPola súa banda, as Fillas de Breogán anótanse 2 puntos máis no marcador tras a incoparecencia das Irmandinhas da Estrada.\nAgradecementos ao Concello de Sada\nOs que formamos os Fillos e Fillas de Breogán queremos agradecer ao Concello de Sada e ao seu persoal a súa colaboración e total disposición que amosaron desde o primeiro momento para que o partido se puidese desputar no Campo Municipal das Mariñas.\nA Liga Galega de Fútbol Gaélico pasa esta semana por Sada\nCaras novas nos Ártabros para recibiren a Estrela Vermelha


Exame de preguntas obxectivas Alternativamente ao sistema de avaliación continua, o estudantado poderá optar a ser avaliado cun exame final que suporá o 100% da cualificación seguindo o algoritmo\nNF=A+ (10-A)/10 ×E\nonde NF é a nota final, A o total da avaliación contínua, e E a nota do exame.\nRealizazón dunha proba escrita onde os alumnos argumenten as suas respostas fundamentándose nos coñecementos adquiridos, avaliando a aplicazón dos coñecementos adquiridos no curso.\nExame oral Explicación oral ao profesor dos contidos realizados no "Exame de preguntas obxectivas". O obxectivo do exame oral é comprobar que o alumno entendeu os conceptos explicados no exame de preguntas obxectivas.\nResolución de problemas e/ou exercicios Realización de exercicios propostos na clase no que o alumno demostrará que entendeu os conceitos explicados.\t 20 CB2\nPresentación Realización dunha exposición oral dun tema acordado polo profesor e o alumno. O alumno iterará co docente até que os contidos da presentación teñan unha disposición axeitada para ser defendidos na presentación.\t 50 CB2\nO alumnado deberá presentarse a un exame final para superar a matéria.\nAlternativamente ao sistema de avaliación continua, o estudantado poderá\noptar a ser avaliado cun exame final que suporá o\n100% da cualificación seguindo o algoritmo\nonde NF é a nota final, A o total da avaliazón contínua, e E a nota do exame.\nAs datas de exámes deberán ser consultadas na página web da Facultade:


Gabriel Alén | Fundación Pública Galega da Formación para o Traballo\nMér, 29/09/2021 - 11:59\nO delegado territorial da Xunta en Ourense, Gabriel Alén, clausurou o obradoiro de emprego As Veigas V que promoveu o concello de Porqueira cos municipios de Baltar, Os Blancos, Rairiz de Veiga, e Calvos de Randín e no que a Xunta investiu 352.946,00 euros; ao tempo que anunciou o inicio inmediato dunha nova edición desta iniciativa laboral, As Veigas tamén baixo o formato de obradoiro dual e cunha duración de nove meses, grazas a un investimento de case 353.000€ por parte da Consellería de Emprego e Igualdade.\nGabriel Alén, que estivo acompañado polas alcaldesas de Porqueira, Susana Vázquez, e de Rairiz de Veiga, Josefa Asunción Morgade, e dos alcaldes de Baltar, José Antonio Feijóo, Os Blancos, José Manuel Castro, e de Calvos de Randín, Aquilino Valencia, destacou a importancia destes programas porque ofrecen formación de calidade e acceso a un posto de traballo, salientando que a formación é clave para favorecer o acceso a empregos de calidade. Tamén subliñou a importancia da colaboración entre as administracións públicas, neste sentido indicou que os concellos son as entidades que mellor coñecen as necesidades dos diferentes territorios para incidir no tecido empresarial e mellorar as posibilidades de inserción laboral dos veciños.\nO delegado territorial destacou que os obradoiros están dirixidos á realización de obras ou prestación de servizos de interese xeral e social que posibiliten un traballo que, xunto coa formación profesional para o emprego, procure a súa cualificación profesional e favoreza a súa posterior inserción laboral. Esta formación impulsa tamén o emprendemento, xa que os beneficiarios reciben formación específica que lles permitirá iniciar os seus propios proxectos.\nO representante do Goberno galego subliñou que estes programas mixtos de formación e emprego porque “aportan unha formación eminentemente práctica” ao tempo que son “unha oportunidade para as persoas que se atopan nunha situación de desemprego”. Con estes obradoiros a Xunta pretende ampliar as oportunidades laborais das persoas con dificultades para o acceso ao mercado de traballo. Hoxe mesmo, os participantes recibiron un diploma que acredita tanto a experiencia formativa como a actividade laboral desenvolvida polos alumnos.\no delegado territorial concluíu que, “todos somos conscientes de que canto maior sexa a cualificación e as competencias dos nosos traballadores, maiores son as posibilidades de acceso ao mercado de traballo”, e polo tanto, a Xunta seguirá apostando polos obradoiros “como ferramenta para promover a inserción laboral”.\nGabriel Alén presidiu o acto de entrega aos 20 alumnos do obradoiro As Veigas V que desenvolveron actuacións e traballos de reparación de tanques en Fontearcada, Mouril, Covas, Ouvigo e Outeiro no concello dos Blancos; en Calvos de Randín, levaron a cabo melloras no comedor, cociña, zona de descanso e recepción no antigo grupo escolar; rehabilitaron a vivenda social da Saínza en Rairiz de Veiga; recuperaron fontes, lavadoiros e outros na ruta de sendeirismo de Porqueira; e no concello de Baltar fixeron actuacións na piscina municipal, no punto de acceso ás autocaravanas e colocaron un muro no Centro de Saúde.


Vagalume | Isabel Domínguez Pérez\nVagalume | Guillermo Charlín\nO artista multidisciplinar Guillermo Charlín ao longo da súa biografía, pasou pola pintura, arquitectura, escultura, o deseño industrial e a iluminación.\nCharlín, comezou, as súas primeiras andainas, hai 25 anos, nun estudo de arquitectura en Vilagarcía de Arosa, traballo que combinaba coa pintura. Posteriormente trasladouse a Santiago para cofundar Tokonoma, empresa de iluminación e promoción de deseñadores industriais. A súa traxectoria profesional e a súa paixón pola pintura e escultura levárono a estudar os procesos onde interactuar todas estas disciplinas artísticas.\nCon este proxecto e despois de investigar profundamente na iluminación, como integradora dos espazos e creadora de volumes, o artista, xuntou todas estas disciplinas polas que pasou, dando como resultado o nacemento destes obxectos, arquitecturas con luz, esculturas arquitectónicas. Cuxos baleiros ou ocos nos desvelan a súa cor particular que emana dunha fonte de luz tan sutil como unha pincelada.\nTrátase dunha serie de pezas de escala intimista, realizadas en diversos materiais, na maioría delas combínanse, madeiras e metal. Todas elas con incorporación de luz a través de led, para achegar a cor (azul, vermello, branco cálido), dándolle as esculturas un tratamento pictórico a través das fontes lumínicas.\nA relación e conexión entre escultura, arquitectura e pintura faise notoria na creación destes obxectos, unha loita persistente no traballo deste artista.\nFormúlase a capacidade para desenvolver elementos considerados “arte útil”.\nInterésalle manifestar ao artista esa relación espacial entre o espectador, a escultura, a arquitectura e o seu ámbito, xogando coas escalas.\nA ilusión da luz moldea o interior ou baleiro e define o espazo escultórico-arquitectónico que se tingue de cor para participar a pintura da creación.\nConcilia varios ingredientes das disciplinas artísticas (escultura, arquitectura, pintura) no mesmo colector ou volume e o seu fío condutor é a luz.\nA colección chamouna Vagalume, por todo o seu simbolismo.\nOs vagalumes brillan na escuridade e por iso destacan, sendo presa dos seus depredadores só polo feito de brillar.\nO vagalume representa o labirinto dos pensamentos nos que unha persoa busca transformar todas as súas ideas nunha idea concreta.\nCo “ámbito”, o vagalume representa a palabra “investigación” igual a busca, ata achar o obxectivo ou motivo.\nIsabel Domínguez Pérez, historiadora da arte\nSantiago de Compostela, abril 2015\nArquivado en: arte, artistas, capturas, diseño, Isabel Domínguez Pérez\nTags: arquitectura, arte, artista, diseño de mobiliario, diseño gallego, diseño industrial, escultura, Galicia, guillermo charlín, iluminación, multidisciplinar, pintura


As novas restricións abocan milleiros de persoas aos ERTE por forza maior, dos que saíran 115.000 desde maio - Praza Pública\nUn traballador nun local de hostalaría Dominio Público\nUnhas 115.000 persoas saíron dun ERTE de forza maior desde o pasado mes de maio en Galicia. O impacto da primeira vaga da pandemia e as medidas estritas de confinamento, co peche de toda actividade non esencial, levou milleiros de empresas a acollerse aos expedientes de regulación de emprego específicos impulsados polo Goberno central para paliar os efectos da covid-19 sobre o emprego.\nMáis de 16.000 persoas mantíñanse aínda nun ERTE por forza maior o pasado mes de outubro\nEstes ERTEs por forza maior, con garantía de reincorporación posterior para os traballadores afectados, abranguen aínda hoxe máis de 16.000 persoas en Galicia. Foron, en concreto, 16.233 persoas de media as que se mantiveron acollidas a esta situación durante o pasado mes de outubro, segundo os últimos datos feitos públicos polo Ministerio de Inclusión, Seguridade Social e Migracións.\nMáis de 16.000 persoas que nas estatísticas laborais manteñen a súa cualificación como ocupadas, á espera de volver á a actividade, aínda que cunhas perspectivas laborais máis que incertas pola evolución da pandemia e polas ampliación das restricións anunciadas este mércores pola Xunta, que implican o peche da hostelería e suporá, ben seguro, a volta ao ERTE de milleiros de profesionais.\nEn maio foron máis de 132.000 persoas as que se acolleron a un ERTE por forza maior en Galicia\nNa actualidade, son 100.000 menos que as que se atopaban nesta situación por forza maior durante o mes de abril, primeiro tras o confinamento domiliario. Foi no seguinte mes, en maio, cando o número de persoas acollidas a este tipo de ERTE chegou aos seus máximos, con máis de 132.000 --unhas 115.000 máis que en outubro--, unha cifra que foi baixando paseniñamente coa desescalada de maio, coa saída do estado de alarma e coa nova normalidade durante o verán, que fixo que de xuño a xullo saíran do ERTE a metade das persoas que permanecían aínda acollidas a esta figura.\nDe algo máis de 87.000 a unhas 44.000, un descenso impulsado pola campaña de verán e a volta á actividade da hostalería e o sector servizos, o mesmo que agora provoca unha suba importante do paro no pasado mes de outubro.\nPrecisamente, desde o pasado 1 de outubro, e en virtude dun real decreto-lei do 29 de setembro, regúlanse as novas figuras ao abeiro das medidas aplicadas pola covid-19 que inclúen o ERTE por impedimento de actividade e por limitación de actividade. A prórroga dos expedientes de regulación temporal de emprego ata o 31 de xaneiro deixou estes dous novos tipos de expediente que se unen aos de forza maior.\nO paro aumentou en case 5.000 persoas en Galicia durante o mes de outubro, no que o número de afiliados á Seguridade Social creceu en 219\nSegundo os datos feitos polo Ministerio de Emprego, o mes de outono confirmou a fin do rebote na creación de emprego que en Galicia provocou a chegada do verán. Desta vez, o número de persoas no paro rexistradas nas oficinas dos servizos públicos de emprego aumentou en 4.733 en relación co mes de setembro, ata alcanzar un total de 181.307, un incremento do 10% respecto a hai un ano, 17.000 máis.\nO paro increméntase en todos os sectores en Galicia, pero sobre todo no sector servizos, onde aumenta en 3.698 persoas, fronte ás 401 en agricultura, as 115 en industria ou as 116 na construción.\nEn canto á afiliación á Seguridade Social, estabilízase en Galicia, que creou 219 empregos tras destruír mil postos de traballo o pasado mes de setembro. Con respecto a hai un ano, o país conta con 15.432 cotizantes menos.


A nosa selección de películas sobre a Parálise Cerebral - Federación Aspace Galicia\nA nosa selección de películas sobre a Parálise Cerebral\nParálisis cerebral Sensibilización\nAchégase á Gala dos Oscar 2020!\nPara celebralo, fixemos unha selección de películas onde o espírito de superación de persoas con #parálisecerebral é o gran protagonista.\nBaseada na verdadeira amizade entre o escritor tetrapléxico Philippe Pozzo di Borgo e Abdel Yasmin Sellou, o seu asistente a domicilio. Esta película combina comedia e drama e amosa a necesidade dos seus protagonistas de colaborar para superar os obstáculos do seu día a día. Intocable recibiu críticas críticas en todo o mundo e foi un fenómeno cultural en Francia.\n2. Con todas a nosas forzas\nCóntanos a historia de Julien, un rapaz de 17 anos que vive nunha cadeira de rodas debido a unha parálise cerebral. A pesar de ser un rapaz feliz cun gran sentido do humor, a súa familia vive co estrés a súa discapacidade. Nun intento de estreitar lazos co seu pai, Julien invítalle a participar no evento de Iron Man de Niza, un reto deportivo que os axudará a superar obstáculos xuntos e que porán ao día as súas emocións e sentimentos.\n3. O meu pé esquerdo\nFilme baseado nun relato autobiográfico do pintor e escritor irlandés Christy Brown (1932-1981). Esta persoa con parálise cerebral, grazas á súa tenacidade e ó apoio incondicional da súa nai, conseguiu deribar todas as barreiras que impedían a súa integración na sociedade. Un exemplo conmovedor de superación persoal e loita por alcanzar os soños.\n4. Quérete (próximamente)\nNon podiamos deixar de incluír esta curta protagonizada por dezaseis usuarios da Asociación Apamp de Familias de Persoas con Parálise Cerebral, guionizada pola profesional con parálise cerebral Ana Marchessi e dirixida por Rubén Riós, un éxito seguro! O seu propósito? Servir como ferramenta de inclusión sociolaboral para persoas con discapacidade. Haberá que esperar ao segundo trimestre do 2020 para vela.\nXa viches algunha proposta das que te recomendamnos? Queremos saber a túa opinión!


» Política » O PP de Lourenzá, ante “a inoperancia da alcaldesa”, solicita á Xunta de Galicia a reparación do peche e a beirarrúa da área do Ranchito Cronica3.com A Mariña - costa de Lugo - información da Mariña lucense\nO PP de Lourenzá, ante “a inoperancia da alcaldesa”, solicita á Xunta de Galicia a reparación do peche e a beirarrúa da área do Ranchito\nLOURENZÁ, 9 de novembro do 2017.- O PP de Lourenzá, ante a “inoperancia da alcaldesa” solicita á Xunta de Galicia a reparación con urxencia da balaustrada de madeira situada na área do Ranchito, na entrada do pobo, así como a beirrarúa da mesma. Os populares “toman a dianteira” neste asunto ao ver que, malia que levan pedindo esta actuación dende 2015, a través de distintos Plenos, o Goberno local “sigue mirando para outro lado”.\nDeste xeito, os populares pretenden tamén dar unha resposta á demanda de moitos veciños, xa que o peche non é só ornamental, senón que serve tamén para evitar a caída de persoas por un precipicio de considerable altura que se atopa ao carón dun parque infantil; situación que se agrava “co afundimento cada vez máis pronunciado da beirarrúa”, matizan.\nÉ, por este motivo, polo que a intención deste grupo municipal é paliar un risco innecesario para os veciños que pasan todos os días por este espazo e para os turistas que poidan visitalo, especialmente se se ten en conta que os nenos son o público principal deste espazo.\nOs populares critican así “a deixadez” da rexedora socialista, pois esta actuación puido levarse a cabo ao abeiro do Obradoiro de Emprego Serra Cadeira II, que o grupo do PP deixara en marcha cando estaba no Gobreno, e que tiña, entre outras funcións, o acondicionamento e arranxo de todos o mobiliario de madeira do muicipio; pero, que, finalmente, foi xustificado polos responsables locais sen acometer ninguha das actuacións para as que foi solicitado.\nNeste senso, lamentan que a entidade local desaproveitase este proxecto, que se puxo en marcha en colaboración coa Xunta de Galicia. “Formulamos varias peticións expresas, pero, unha vez máis, a deixadez dos socialistas mantén esta situación. Nin o arranxaron, nin colocaron ningún tipo de sinalización que permita identificar o perigo que ten para os usuarios”, precisan.\n“Desfachatez e incoherencia”\nE é que, “a desfachatez e a inchorencia da alcaldesa chega a tal punto”, indican, que, no canto de emendar a situación, no Obradoiro (Serra Cadeira IV), que lle vén de ser concedido á entidade local, a rexedora contempla a colocación dunha pérgola na mesma área recreativa e non o arranxo deste mobiliario “que non hai por onde collelo”, afirman.


|||||bibliomanía |||/|||||\_\_\_\_\_\_||||||||\_\_\_\_\_\_\_\_\_\_|||||||||||||||/|||||\_\_\_\_\_\_||||||: El amor en los tiempos del cólera\n"Florentino Ariza escribía todas las noches sin piedad para consigo mismo, envenenándose letra por letra con el humo de las lámparas de aceite de corozo en la trastienda de la mercería, y sus cartas iban haciéndose más extensas y lunáticas cuanto más se esforzaba por imitar a sus poetas preferidos de la Biblioteca Popular, que ya para esa época estaba llegando a los ochenta volúmenes. Su madre, que con tanto ardor lo había incitado a solazarse en su tormento, empezó a alarmarse por su salud.[...] Pues no recordaba haber conocido a nadie en semejante estado de perdición. Pero él no le hacía caso. A veces llegaba a la oficina sin dormir, con los cabellos alborotados de amor, después de haber dejado la carta en el escondite previsto para que Fermina Daza la encontrara de paso hacia el colegio."\nEL AMOR EN LOS TIEMPOS DEL CÓLERA de Gabriel García Márquez, unha historia de amor de tórrido ambiente caribeño que culmina cincoenta e tres anos, sete meses e once días despois de ter comezado cun intercambio de cartas adolescentes. A peli, a piques de ser estreada e protagonizada por Javier Bardem, promete facernos pasar tan bos momentos como a lectura da novela.\nTrocaremos o noso cómodo sofá de lectura pola escuridade da sala de cinema?\nAcabaremos tamén cos cabelos "alborotados de amor"?\nPublicado por Biliomanía en 20:58


A UDC reúne mañá aos seus Deportistas de Alto Nivel que estudan nos campus nun encontro na Facultade de Educación - 21 Noticias\nA vicerreitora de Igualdade, Cultura e Deportes, Cristina López, e a directora de Deportes da Universidade da Coruña, Marta Bobo, organizan mañá, xoves 29 de abril, o primeiro encontro cos Deportistas de Alto Nivel da UDC no salón de actos da Facultade de Ciencias da Educación, ás 13:00 horas.\nO encontro DAN-UDC, que clausurará o reitor, Julio Abalde, ás 13:30 horas, servirá para avanzar na elaboración dunha normativa específica que recolla as peculiaridades deste alumnado. A Universidade da Coruña conta este curso con preto de 70 estudantes deportistas de alto nivel que compiten en disciplinas como tiro con arco, vela, piragüismo, atletismo, judo, natación, rugbi feminino ou fútbol feminino nas ligas nacionais, entre moitos outros deportes. Este alumnado está a realizar estudos de Fisioterapia, ADE, Economía, Deseño Industrial, Dereito, diversas enxeñarías ou Ciencias do Deporte e da Actividade Física, por citar algunhas titulacións.\nA UDC contempla unha serie de medidas para facilitar a este alumnado a conciliación do deporte e o estudo, como facilidades horarias, flexibilidade co calendario de exames ou un cupo de matrícula no acceso aos graos.\n« Comezan as obras en catro estradas provinciais de Ourol\nEl Celta B a un paso de hacer historia »


ORDE do 13 de marzo de 2015 pola que se regula a oferta de prazas xuvenís dentro do programa Campaña de verán-2015 e se procede á súa convocatoria. – FANPA | Nontedurmas\nORDE do 13 de marzo de 2015 pola que se regula a oferta de prazas xuvenís dentro do programa Campaña de verán-2015 e se procede á súa convocatoria.\n20 Abril, 2015 Xestión\nArtigo 1. Obxecto 1. Para facilitar que a xuventude galega poida participar en actividades de tempo libre de calidade, a Consellería de Traballo e Benestar, a través da Dirección Xeral de Xuventude e Voluntariado, oferta a programación de actividades para o ano 2015 que se detalla no anexo I desta orde. As diferentes actividades que integran esta programación levaranse a cabo en diferentes quendas de entre unha semana e quince días de duración durante os meses de xullo e agosto. 2. A información sobre a convocatoria desta campaña, así como de cada actividade e instalación xuvenil onde se desenvolverá, atoparase detallada na páxina web www.xuventude.net. Ademais, as persoas interesadas poden solicitar folletos informativos da convocatoria na Dirección Xeral de Xuventude e Voluntariado, nos servizos e oficinas locais de xuventude das xefaturas territoriais da Consellería de Traballo e Benestar, nas oficinas e puntos de información xuvenil da Rede Galega de Información e «Documentación Xuvenil, no Centro Coordinador de Información e Documentación Xuvenil, e nas oficinas de información administrativa e atención á cidadanía. DOG nº 56\nRESOLUCIÓN do 26 de febreiro de 2015, da Dirección Xeral de Emprego e Formación, pola que se convocan probas de avaliación en competencias clave para acceder aos certificados de profesionalidade de nivel 2 e 3 de cualificación.ORDE do 22 de abril de 2015 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria (ED115A).


Lisbeth Salander : avozdevilalba.gal\nA pasada semana fun ao cine a ver “Os homes que non amaban ás mulleres”, a versión cinematográfica da primeira das tres novelas do xa famosísimo Stieg Larsson. É unha película moi entretida, na que o espectador de cine de serie negra non quedará defraudado. A trama inclúe corrupción, violencia sexual e asasinatos. Nese sentido, as regras do xénero de ningún modo son desprezadas.\nO que Larsson describe é unha Suecia, ou un mundo, no que, detrás do aspecto amable e civilizado, é posible descubrir o inquietante e oculto. As idílicas paisaxes do país nórdico son tamén o escenario do macabro e sórdido. Todas as familias, e máis se son da alta burguesía, ocultan un cadáver, como mínimo.\nEn realidade, a personaxe central, Lisbeth Salander, unha hacker de infancia arrasada e que practica un código de xustiza privado baseado no principio “Ninguén é inocente, só hai diversos graos de responsabilidade” recorda dalgún modo ao do inspector Wallander que fixo famoso a outro autor sueco, Henning Mankel.\nMáis alá das diferenzas o que une a Salander e Wallander é o seu estrañamento dun mundo que saben cruel. Son seres solitarios que, sen embargo, seguen entregándose a un certo sentido da xustiza. Un podería dicir que é posible rastrear neles o fío da responsabilidade dos protestantes ante si mesmos e ante Deus.\nO matiz que introduce Larsson en relación a Mankel, radica en que Salander pode moi ben tomarse a xustiza pola man. Non só non confía na lei nin nas autoridades, tampouco ten reparos en ser ela mesma o brazo executor da xustiza, implacable e agresiva. Salander posúe o tipo de intelixencia máis raro: aquel que consiste en aceptar a realidade. A fascinación que exerce deriva desa falta de ilusións que nin por un momento a leva a abandonar principios morais inviolables: os dun certo anarquismo da idade informática.